வேதாந்தப் பாடல்கள் - மாயையைப் பழித்தல் - ஏனைய கவிதைகள்

உண்மை யறிந்தவ ருன்னைக்க ணிப்பாரோ 
 மாயையே - மனத் 
 திண்மையுள் ளாரைநீ செய்வது 
 மொன்றுண்டோ - மாயையே. 
 எத்தனை கோடி படைகொண்டு வந்தாலும் 
 மாயையே - நீ 
 சித்தத் தெளிவெனுந் தீயின் முன் 
 நிற்பாயோ - மாயையே. 
 என்னைக் கெடுப்பதற் கெண்ணமுற் றாய்கெட்ட 
 மாயையே - நான் 
 உன்னைக் கெடுப்ப துறுதியென் 
 றேயுணர் மாயையே. 
 சாகத் துணியிற் சமுத்திர மெம்மட்டு 
 மாயையே - இந்தத் 
 தேகம்பொய் யென்றுணர் தீரரை 
 யென்செய்வாய் - மாயையே 
 இருமை யழிந்தபின் எங்கிருப் பாயற்ப 
 மாயையே - தெளிந் 
 தொருமைகண் டார்முன்ன மோடாது 
 நிற்பையோ - மாயையே. 
 நீதரு மின்பத்தை நேரென்று கொள்வனோ 
 மாயையே - சிங்கம் 
 நாய்தரக் கொள்ளுமோ நல்லர 
 சாட்சியை - மாயையே. 
 என்னிச்சை கொண்டுனை யெற்றிவிட வல்லேன் 
 மாயையே - இனி 
 உன்னிச்சை கொண்டெனக் கொன்றும்வ 
 ராதுகாண் - மாயையே 
 யாருக்கும் குடியல்லேன் யானென்ப 
 தோர்ந்தனன் மாயையே - உன்றன் 
 போர்க்கஞ்சு வேனோ பொடியாக்கு 
 வேனுன்னை - மாயையே. 
 உண்மை யறிந்தவ ருன்னைக்க ணிப்பாரோ 
 மாயையே - மனத் 
 திண்மையுள் ளாரைநீ செய்வது 
 மொன்றுண்டோ - மாயையே. 
 எத்தனை கோடி படைகொண்டு வந்தாலும் 
 மாயையே - நீ 
 சித்தத் தெளிவெனுந் தீயின் முன் 
 நிற்பாயோ - மாயையே. 
 என்னைக் கெடுப்பதற் கெண்ணமுற் றாய்கெட்ட 
 மாயையே - நான் 
 உன்னைக் கெடுப்ப துறுதியென் 
 றேயுணர் மாயையே. 
 சாகத் துணியிற் சமுத்திர மெம்மட்டு 
 மாயையே - இந்தத் 
 தேகம்பொய் யென்றுணர் தீரரை 
 யென்செய்வாய் - மாயையே 
 இருமை யழிந்தபின் எங்கிருப் பாயற்ப 
 மாயையே - தெளிந் 
 தொருமைகண் டார்முன்ன மோடாது 
 நிற்பையோ - மாயையே. 
 நீதரு மின்பத்தை நேரென்று கொள்வனோ 
 மாயையே - சிங்கம் 
 நாய்தரக் கொள்ளுமோ நல்லர 
 சாட்சியை - மாயையே. 
 என்னிச்சை கொண்டுனை யெற்றிவிட வல்லேன் 
 மாயையே - இனி 
 உன்னிச்சை கொண்டெனக் கொன்றும்வ 
 ராதுகாண் - மாயையே 
 யாருக்கும் குடியல்லேன் யானென்ப 
 தோர்ந்தனன் மாயையே - உன்றன் 
 போர்க்கஞ்சு வேனோ பொடியாக்கு 
 வேனுன்னை - மாயையே.